Namanganda Mahalla tizimi xodimlari kuni yangi guzarlar foydalanishga topshirildi

Namanganda mamlakatda ilk bor joriy etilgan “Mahalla tizimi xodimlari kuni” keng ko‘lamda nishonlandi. Bu haqda “Daryo” muxbiri Azizbek Abduvaliyev xabar bermoqda.

Viloyatning Mingbuloq tumanidagi “Sherdor” majmuasida sana munosabati bilan bayram dasturxoni yozildi.

Tumandagi 40 ta mahallaning har biriga zamonaviy kompyuter va printerlar topshirildi.

Yangiqo‘rg‘on tumanida biryo‘la uchta — “Barkamol”, “Soybo‘yi” va “G‘ayrat” mahalla fuqarolar yig‘inlarining yangi binolari foydalanishga topshirildi.

Davlat-xususiy sheriklik asosida barpo etilgan ushbu idoralarning atrofida savdo rastalari, maishiy xizmat shoxobchalari ham joylashdi.

Namangan tumanidagi “Eshobod” mahallasi ham yangi binoga ega bo‘ldi.

Ochilish marosimida mahalladagi ehtiyojmand oilalar vakillariga oziq-ovqat mahsulotlari va uy-ro‘zg‘or buyumlari tarqatildi.

Shuningdek, Pop tumanidagi “Yangi Xo‘jaobod” va Abdulla Qahhor nomli mahalla fuqarolar yig‘inlarining butkul qayta qurilgan binolari ham foydalanishga topshirildi.

 Shavkat Mirziyoyev 22-mart – Mahalla tizimi xodimlari kuni munosabati bilan tabrik yo‘lladi